Държавен вестник, бр. 28, 2023 г., стр. 50

СТР.  50	
Д Ъ Р Ж А В Е Н  В Е С Т Н И К 	
БРОЙ  28
. 9/9
стр
4. група "Изоставяне на изпълнението" със следните полета: 
а) поле "Вдигане на запора", в което се посочват съдът/съдебният или публичният изпълнител и номерът на делото/постановлението, по което е постановено 
вдигане на запора; 
б) поле "Размер, част от вземането, за която се вдига запорът", в което се посочва размерът на частта от вземането, за която се вдига запорът; 
в) поле "Имущество, което престава да бъде обект на изпълнението", в което се посочва за коя част от запорираното имущество се изоставя изпълнението. 
5.  група "Подновяване вписването на запор" съдържа следните полета: 
а) поле "Крайна дата на действие на запора", в което се посочва датата, на която изтича срокът на действието на вписването на запора;  
б) поле "Подновяване на вписването", в което се отбелязва заявяването за вписване на подновяването на вписания запор 
6. група "Електронен адрес за уведомяване по електронен път съгласно чл. 28б от Закона за особените залози и/или адрес на територията на страната за 
връчване на отказ" със следните полета: 
а) поле "Съгласие за получаване на отказ по електронен път", в което се посочва дали заявителят желае да получава от агенцията отказ по заявеното вписване/
обявяване по електронен път; 
б) поле "Електронен адрес", в което се посочва адресът на електронна поща за получаване на отказ по заявеното вписване/обявяване от агенцията, ако 
заявителят е заявил съгласие за получаване на отказ по електронен път; 
в) поле "Адрес на територията на страната", в което се посочват името, съответно фирмата/наименованието на адресата, държавата, населеното място, 
пощенският код, областта, общината, районът, жилищният комплекс, улицата, номерът на сградата, номерът на входа, номерът на етажа и номерът на 
апартамента или на офиса. В това поле задължително се попълва адрес по местоживеене или седалище на заявителя, от който се установява компетентния 
окръжен съд при обжалване на отказа.; 
7. група "Приложения" със следните полета: 
а) поле "Номер на предходно заявление", в което се посочва входящият номер на заявлението за вписване на същите обстоятелства с постановен отказ, от 
което се ползват вече представени документи; 
б) поле "Описание", в което се отбелязват приложените към заявлението документи; 
8. група "Подпис" съдържа единствено поле "Подпис", което съдържа подпис на заявителя; когато заявлението се подава по електронен път, това поле не се 
попълва.  
ІІІ.  Когато мястото за попълване на заявителите не достига, както и в случаите, когато в дадено поле мястото за заявяване на подлежащо на вписване 
обстоятелство е недостатъчно, се прилага допълнително заявление по образец.   
Когато се заявява за вписване промяна на обстоятелство, при която вписаното обстоятелство вече не съществува, в образеца на заявление срещу съответното 
поле се отбелязва "Заличаване". 
ІV. Промяна в обстоятелствата се заявява за вписване, като в поле № 1 "Идентификация“ се посочват уникалният идентификационен код (ЕИК, БУЛСТАТ) и 
името/фирмата/наименованието на залогодателя, по чиято партида се заявяват за вписване обстоятелствата.  
Променените обстоятелства се посочват на съответните места в заявлението, а полетата, които се отнасят за обстоятелства, които не се променят, не се 
попълват. Когато се заявяват за вписване едновременно обстоятелства за заличаване и обстоятелства за вписване по едно основно поле, следва да се посочат 
първо обстоятелствата, които подлежат на заличаване със съответно отбелязване в полето за заличаване, след което се посочват обстоятелствата, чието 
вписване се заявява.